यूं तो शहर का हर हिस्सा शाम में जाम से जूझता नजर आता है, लेकिन कोकर से फिरायालाल तक का सफर आपको ब्लड प्रेशर का रोगी बना सकता है। महज चार किमी के सफर को तय करने में यात्रियों को दो घंटे से भी ज्यादा का वक्त लग रहा है। कोकर से फिरायालाल तक जाने में कुछ ऐसे प्वाइंट हैं, जहां जाम लगना हर रोज की बात है। इसका समय भी तय है। शाम पांच बजे के बाद से रात नौ बजे तक यही स्थिति रहती है। लेकिन केवल लालपुर और प्लाजा चौक को छोड़ कर किसी भी स्थान पर एक भी पुलिस का सिपाही खड़ा नहीं दिखता है। जाम के लिए वाहनों की संख्या से ज्यादा अव्यवस्था जिम्मेवार है।